જોકે હિંમતનગર, ઇડર, પ્રાંતિજ, તલોદ તાલુકામાં વરસાદી છાંટા ન પડતા નિરાશા સાંપડી હતી. ભિલોડા : અરવલ્લી જિલ્લાના ભિલોડા પંથકમાં બુધવારે વહેલી સવારથી ધોધમાર વરસાદ વરસી રહ્યો છે ત્યારે આસપાસના વિસ્તારોમાં પાણી ભરાઈ જવા પામ્યા છે. ત્યારે હાથમતી નદીમાં ભારે પુરની સ્થિતિ પેદા થઈ છે. હાલ શામળાજી ભિલોડા રસ્તો વહીવટી તંત્ર દ્વારા સલામતીના ભાગરૂપે બંધ કરવામાં આવ્યો છે. બુઢેલી અને હાથમતી નદીમાં વધતા જતા પાણીના પ્રવાહને લઈ કાંઠા વિસ્તારના ૨૦થી વધુ ગામોને સતર્ક કરવામાં આવ્યા છે. અને બુઢેલી નદી પર આવેલ પુલની ઉંચાઈ વધારવામાં આવે તેવી જનતાની માંગ રહેલી છે.